بیرلشگن ملتلر تشکیلاتی آگست آییده افغانستانده باشقروونینگ اوزگریشی نینگ آرتیدن کمیده 72 ته سودسیز قتل طالبان تامانیدن عملگه آشیریلگنینی خبر قیلدی.
بیرلشگن ملتلر تشکیلاتی انسان حقلری یوکسک کمیشنری اورینباسری ندا النشیف، بیرلشگن ملتلر تشکیلاتی انسان حقلری کینگشیده بیرگن معلوماتده "افغانستان خلقی بوگونگی کونده اینگ اساسی انسان حقلرینی تهدید آستیگه آلگن چوقور بیر انسانی بحرانگه دوچ قالگن وضعیتده" دیب قیش فصلی نینگ ییتیب کیلیشی بیلن افغانستان خلقی نینگ قتّیق قشّاقلیک و آچلیک که دوچ قالگن لیگی بوییچه آگاهلنتیردی.
ساغلیک خذمتلری نینگ و عاموی حذمتلری نینگ تاباره یمانلشیب بارگن لیگینی بیلدیرگن النشیف، بعضی بیر عایله لرنینگ باله لرینی هم ساتگن لیکلری بیلن تیگیشلی راپورلر موجود ایکن لیگینی تاکییدله دی.
15 آگستدن کیین طالبان تامانیدن عمومی عفو ایتیب اعلان قیلینگن حالده اولکه مقیاسیده سودسیز قتللرنینگ دوام ایتیب تورگن لیگی بیلن تیگیشلی راپورلرنینگ اوزلرینی خواطرگه تشله گن لیگینی اورغوله دی.
النشیف "آگست و نوامبر آره سیده سابق افغانستان ملی خوفسیزلیک کوچلری و سابق حکومت بیلن علاقه لی 100 دن آرتیق کیشی نینگ اولگن لیگی بوییچه ایشانچلی ادعالر قولگه کیریتدیک و بو جنایتلرنینگ کمیده 72 ته سی طالبان تامانیدن سودسیز قتل عملگه آشیریلگن لیگینی ادعا ایتیلدی" دیدی.
ننگرهار ولایتیده داعش – خراسان اعضالرینی آماج قرار بیرگن هجوملرده کمیده 50 کیشی نینگ سودسیز قتل گه دوچ قالگن لیگینی افاده ایتگن النشیف آسیلیب و باشی تنه سیدن کیسیلیب ظالمانه بیر شکلده اولدیریلگن کیشیلرنینگ جسدلری نینگ جماعت گه نمایش ایتیلگنی حقیده خبرلر بار.
افغانستانلیک باله لرنینگ طالبان قاله ویرسه داعش تامانیدن هم "جلب ایتیب آلینگن لیگی" بیلن تیگیشلی راپورلردن چوقور قیغولنگن لیکلرینی تیلگه آلگن النشیف شونده ی بولیب پارتله مه گن مهمات باعث حیاتینی یوقاتگن و یره لنگن تینچ اهالی لرنینگ بوتونله ی باله لر تشکیل ایتگن لیگینی ایتدی.
هندوستان تایمز حکومت منبعلریدن آلگن خبرنی نشر قیلدی
افغانستانلیکلرگه اقامه بیریش یولینی آچیش اوچون کنگره نینگ قانون لایحه سینی تصدیقلب اوتکزیشی بوییچه چقیریق قیلدی
ایندی افغانستانلیکلر وطنسیز ایتیب حسابلنه دی و اولرگه یشیل پاسپورت بیریله دی
